Христо Фотев
Прилича ти старинната прическа…

chitanka.info

Прилича ти старинната прическа.

Прилича ти, като че ли ме гледа

тракийката от приказната фреска,

направена от влюбени прадеди.

О, ще изрежа на скалата сива

главата ти, косите разпилени…

Да знаят колко си била красива

жените неродени.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.